టెల్ అవివ్: భారత ప్రధాని నరేంద్ర మోదీకి ఇజ్రాయిల్లో ఘన స్వాగతం లభించింది. భారత్ ప్రధాని ఆ దేశంలో పర్యటించడం ఇదే తొలిసారి. దీంతో ప్రధాని మోదీకి అరుదైన గౌరవం దక్కింది. మంగళవారం మోదీ ప్రయాణించిన ప్రత్యేక ఎయిర్ ఇండియా విమానం టెల్ అవివ్లోని బెన్ గుర్యన్ ఎయిర్ పోర్టులో దిగగానే, ఇజ్రాయిల్ ప్రధాని బెంజమిన్ నెతన్యాహు స్వయంగా అక్కడ వేచి ఉండి స్వాగతం పలికారు. అమెరికా అధ్యక్షుడు, పోప్లకు ఇచ్చే గౌరవ మర్యాదలు ఈ సందర్భంగా మోదీకి లభించాయి. విమానం దిగిన వెంటనే ప్రధాని మోదీ ఇజ్రాయిల్ పీఎం నెతన్యాహును ఆప్యాయంగా ఆలింగనం చేసుకున్నారు. అనంతరం ఇరు దేశాల జాతీయ గీతాలను ఆలపించారు. ఈ సందర్భంగా ఎయిర్ పోర్టులో జరిగిన వెల్కమ్ కార్యక్రమంలో ఇజ్రాయిల్ ప్రధాని నెతన్యాహు హిందీలో స్వాగత్ దోస్త్ అని మోదీని సంభోదించారు. అనంతరం మోదీ ప్రసంగించారు. ఇరు దేశాల ప్రాముఖ్యతలను ఆయన ప్రస్తావించారు. అనంతరం ప్రధాని మోదీకి ఆ దేశ ప్రముఖలనునెతన్యాహు పరిచయం చేశారు.
tel aviv: bhaarata pradhaani narendra modeeki izraillo ghana swaagatam labhinchindi. bharat pradhaani aa desamlo paryatinchadam ide tolisari. deentho pradhaani modeeki arudaina gowravam dakkindi. mangalavaaram modii prayaaninchina pratyeka air india vimanam tel avivloni ben guryan air portulo digagaane, izrail pradhaani benjamin netanyahu swayamgaa akkada vechi undi swaagatam palikaaru. america adhyakshudu, poplaku iche gaurava maryaadalu ee sandarbhamgaa modeeki labhinchayi. vimanam digina ventane pradhaani modii izrail pm netanyaahunu aapyaayamgaa aalinganam chesukunnaru. anantaram iru deshaala jaateeya geetaalanu aalapinchaaru. ee sandarbhamgaa air portulo jarigina velkam kaaryakramamlo izrail pradhaani netanyahu hindeelo swagat dost ani modeeni sambhodinchaaru. anantaram modii prasanginchaaru. iru deshaala praamukhyatalanu aayana prastaavinchaaru. anantaram pradhaani modeeki aa desha pramukhalanunetanaayuh parichayam chesaru.